wannaphong/clean_thaiwikipedia huggingface dataset:
# ทางรถไฟสายเขากระโดง
ทางรถไฟสายบุรีรัมย์–เขากระโดง หรือ ทางแยกเขากระโดง เป็นเส้นทางรถไฟขนส่งหินระยะสั้นในเขตอำเภอเมืองบุรีรัมย์ เริ่มจากสถานีรถไฟบุรีรัมย์ไปยังลานเก็บกองหินเขากระโดงใกล้กับช้างอารีนาและเขากระโดงสเตเดี้ยม โดยหินดังกล่าวจะใช้สำหรับโรยทางของกิจการรถไฟ ไม่มีบริการขนส่งประชาชน และมีเพียงรถไฟบรรทุกสินค้าที่มีการวิ่งบนเส้นทางครั้งหรือสองครั้งต่อปี ด้วยเหตุนี้ทางรถไฟสายดังกล่าวจึงถูกประชาชนบุกรุกบ่อยครั้ง และพื้นที่บางส่วนการรถไฟได้เปิดให้ประชาชนเช่าใช้

 แผนพัฒนา 
พ.ศ. 2561 การรถไฟแห่งประเทศไทยได้มีการพัฒนาเส้นทางขนส่งหินสายนี้เป็นเส้นทางท่องเที่ยว สำหรับขนส่งประชาชนที่จะเดินทางไปชมการแข่งขันรถจักรยานยนต์ระดับโลก โมโตจีพี 2018 (MotoGP 2018) ที่ประเทศไทยและจังหวัดบุรีรัมย์เป็นเจ้าภาพภายในวันที่ 5-7 ตุลาคม พ.ศ. 2561 ณ ช้างอารีนา โดยมีการสำรวจเส้นทางและเตรียมสร้างชานชาลารองรับผู้เข้าชมงานที่เดินทางด้วยรถไฟ โดยจะมีการจัดขบวนรถด่วนพิเศษ สถานีรถไฟบุรีรัมย์–ที่หยุดรถเขากระโดง ไป-กลับ 10 เที่ยวต่อวัน ราคาตั๋ว 20 บาทต่อคน อย่างไรก็ตาม แผนงานนี้ไม่ได้ถูกพัฒนาขึ้นจริงในช่วงที่มีการแข่งขันโมโตจีพี
# หม่า อิงจิ่ว
หม่า อิงจิ่ว (; เกิด 13 กรกฎาคม พ.ศ. 2493) เป็นนักการเมืองชาวไต้หวัน และเป็นอดีตประธานาธิบดีของสาธารณรัฐจีน ตั้งแต่ปี 2551 ถึง 2559 ซึ่งเป็นคนแรกที่เกิดหลังจากที่สาธารณรัฐจีนย้ายมายังเกาะไต้หวัน หม่าอิงจิ่ว  ครอบครัวพ่อ แม่ หม่านั้นมาจาก เมือง เหิงซาน มณฑล หูหนานประเทศจีนเมื่อ พรรคก๊กมินตั๋งแพ้สงครามกลางเมืองครอบครัวหม่าก็อพยพจากจีนแผ่นดินใหญ่มาที่ฮ่องกง หม่าอิงจิ่วจึงเกิดที่ฮ่องกง จึงอยุ่ที่ฮ่องกง 1 ปีจึงย้ายไปเกาะไต้หวัน ก่อนหน้านี้เคยดำรงตำแหน่งรัฐมนตรีว่าการกระทรวงยุติธรรม (พ.ศ. 2536 - พ.ศ. 2539 และนายกเทศมนตรีเมืองไทเป (พ.ศ. 2541 - พ.ศ. 2549) นอกจากนี้เขายังเป็นประธานพรรคก๊กมินตั๋ง (KMT) ใน พ.ศ. 2548 - พ.ศ. 2550 และ พ.ศ. 2552 - พ.ศ. 2557 หม่าได้รับการเลือกตั้งเป็นประธานาธิบดี โดยได้รับ 58.45% ของคะแนนเสียงทั้งหมดในการเลือกตั้งประธานาธิบดีพ.ศ. 2551 และอีกครั้งในการเลือกตั้งพ.ศ. 2555 ได้ 51.6% ของคะแนนเสียงทั้งหมด เขาสาบานตนเข้ารับตำแหน่งประธานาธิบดีเมื่อวันที่ 20 พฤษภาคม พ.ศ. 2551 และสาบานตนในฐานะประธานพรรคก๊กมินตั๋งเมื่อวันที่ 17 ตุลาคม พ.ศ. 2552 เขาลาออกจากตำแหน่งประธานพรรคก๊กมินตั๋ง 3 ธันวาคม พ.ศ. 2557
# มัตเตโอ เรนซี
มัตเตโอ เรนซี (เกิด 11 มกราคม พ.ศ. 2518) เป็นนายกรัฐมนตรีคนที่ 56 ของประเทศอิตาลี ดำรงตำแหน่งระหว่าง 22 กุมภาพันธ์ พ.ศ. 2557 - 12 ธันวาคม พ.ศ. 2559 และเลขาธิการพรรคประชาธิปไตยตั้งแต่ 15 ธันวาคม พ.ศ. 2556 เขาลาออกจากตำแหน่งนายกรัฐมนตรีเนื่องด้วยความพ่ายแพ้ต่อการสนับสนุนลงประชามติแก้ไขรัฐธรรมนูญ 

โดยก่อนหน้านี้เขาเคยดำรงตำแหน่งประธานจังหวัดฟลอเรนซ์ ตั้งแต่ พ.ศ. 2547 ถึง พ.ศ. 2552 และนายกเทศมนตรีเมืองฟลอเรนซ์ตั้งแต่ พ.ศ. 2552 ถึง พ.ศ. 2557
# ตราแผ่นดินของปาปัวนิวกินี
ตราแผ่นดินของประเทศปาปัวนิวกินีเป็นสัญลักษณ์รูปนก วงศ์นกปักษาสวรรค์  ฐานรองข้างเป็นทวน และกลองคันดู (Kundu) ประกาศใช้ในวันที่ 16 กันยายน พ.ศ. 2518
# เวียงจันทน์ใหม่
เวียงจันทน์ใหม่  เป็นหนังสือพิมพ์ที่เผยแพร่เป็นภาษาลาวในประเทศลาว เดิมเคยมีชื่อว่าเวียงจันทร์โพสต์แต่เปลี่ยนชื่อใน ค.ศ. 1975 เมื่อพรรคประชาชนปฏิวัติลาวครองอำนาจ หนังสือพิมพ์เวียงจันทน์ใหม่สะท้อนให้เห็นถึงฐานะของรัฐบาลและพรรคประชาชนปฏิวัติลาว
# โทรคมนาคมกัมพูชา
โทรคมนาคมกัมพูชา (ทูรคมนาคมน์กมฺพุชา) เป็นรัฐวิสาหกิจหนึ่งของประเทศกัมพูชา เป็นบริษัทโทรคมนาคมหลักของประเทศ เดิมกระทรวงไปรษณีย์และโทรคมนาคมกัมพูชาดำเนินเครือข่ายโทรคมนาคมด้วยตนเองมาจนก่อตั้งบริษัทนี้ขึ้นใน ค.ศ. 2006 สำนักงานใหญ่ของบริษัทตั้งอยู่ในกรุงพนมเปญ และให้บริการทุกท้องที่ในประเทศ

ปัจจุบัน โทรคมนาคมกัมพูชา ผู้ดำเนินกิจการโทรคมนาคมหลัก และแคมเน็ตอินเทอร์เน็ตเซอร์วิส (Camnet Internet Service) ผู้ให้บริการอินเทอร์เน็ต ปฏิบัติงานในความกำกับดูแลของกระทรวงข้างต้นTelecom Cambodia - History TC - "Launching ceremony of Telecom of Cambodia as a public enterprise"
# สนามกีฬาแห่งชาติลาว
สนามกีฬาแห่งชาติลาว หรือชื่ออย่างเป็นทางการ สนามกีฬาเจ้าอนุวงศ์   ซึ่งยังเป็นที่รู้จักกันในนาม "สนามกีฬาแขวงเวียงจันทน์" เป็นสนามกีฬาอเนกประสงค์ในเวียงจันทน์ ประเทศลาว ส่วนใหญ่จะใช้สำหรับการแข่งขันฟุตบอล สนามกีฬานี้สามารถจุคนชมได้ถึง 15,000 คน ตั้งแต่ปี พ.ศ. 2551 บางส่วนของการแข่งขันลาวพรีเมียร์ลีกจัดขึ้นที่สนามนี้

 แหล่งข้อมูลอื่น 
 ฟุสส์บัลล์เท็มเพิล : สนามกีฬาในประเทศลาว 
 ซอกเกอร์เวย์ : สนามกีฬาแห่งชาติลาว
 สตาดิโยนเว็ลท์ : สนามกีฬาแห่งชาติ (เก่า) 
 เว็บไซต์ : สนามกีฬาแห่งชาติลาว
# เจมส์ แฮร์ริสัน
เจมส์ คริสโทเฟอร์ แฮร์ริสัน  ชาวออสเตรเลีย ได้บริจาคเลือดมาแล้วมากกว่า 1,100 ครั้งในตลอดระยะเวลา 60 ปี จนได้รับฉายาว่า The man with golden arm ผ่านการเจาะเลือดมานับไม่ถ้วน

สิ่งที่ทำให้เขาบริจาคเลือดเรื่อยมานั้นเริ่มมาจากแพทย์ได้ตรวจพบว่าเขามีสารภูมิต้านทานชนิดพิเศษอยู่ในเลือด สามารถต่อสู้กับโรคร้ายแรงได้หลายชนิด และเลือดคุณสมบัติพิเศษแบบนี้เป็นที่ต้องการอย่างมากในทางการแพทย์ น้อยคนนักที่จะมี เขาจึงตัดสินใจบริจาคเลือดตั้งแต่นั้นเป็นต้นมา
# รักบี้ยูเนียน
รักบี้ยูเนียน  หรือเรียกสั้น ๆ ว่า รักบี้ (rugby) เป็นกีฬาประเภททีมที่ต้องปะทะกัน เล่นระหว่างสองทีมโดยแต่ละทีมมีผู้เล่น 15 คน ซึ่งกีฬานี้มีต้นกำเนิดมาจากประเทศอังกฤษในครึ่งแรกของศตวรรษที่ 19 

ประวัติ
รักบี้ เป็นกีฬาที่ตั้งชื่อเพื่อเป็นเกียรติแก่โรงเรียนรักบี้ ที่เมืองรักบี้ ในวอริกเชียร์ ประเทศอังกฤษ ที่เป็นจุดกำเนิดของกีฬาประเภทนี้ โดยเกิดขึ้นเมื่อปี ค.ศ. 1825 ในการแข่งขันฟุตบอลระหว่างโรงเรียน เมื่อมีเด็กนักเรียนคนหนึ่งชื่อ วิลเลียม เวบบ์ เอลลิส เกิดความคิดนอกกรอบขึ้นมาว่าทำไมฟุตบอลจึงต้องเล่นด้วยเท้าเท่านั้น จึงหยิบลูกฟุตบอลขึ้นมาอุ้มและวิ่งเข้าประตู ทั้ง ๆ ที่อยู่ในระหว่างการแข่งขัน เอลลิสจึงถูกลงโทษอย่างหนัก แต่นั่นก็ถือได้ว่าเป็นจุดกำเนิดของกีฬารักบี้เป็นต้นมา

ในปี ค.ศ. 1895 ได้มีการขัดแย้งกันระหว่างสโมสรรักบี้ในภาคเหนือและภาคใต้ของอังกฤษ โดยสโมสรในภาคเหนือซึ่งเป็นส่วนใหญาช่มาจากชนชั้นแรงงานมีความต้องการจะสร้างพวกตนเป็นสโมสรอาชีพ ในขณะที่สโมสรจากภาคใต้ที่ผู้เล่นส่วนใหย่มีฐานะร่ำรวยต้องการจะคงสถานะสมัครเล่นต่อไป ทำให้สโมสรจากภาคเหนือได้ตั้งองค์กรควบคุมรักบี้แยกเป็นของตนเองในชื่อ รักบี้ฟุตบอลลีก พร้อมกับได้มีการปรับเปลี่ยนกฎโดยหวังว่าจะดึงดูดผู้ชมให้มากขึ้น ทำให้นับตั้งแต่นั้นมารักบี้ไก้ถูกแบ่งแยกกลายเป็นสองก๊ฬา โดยรักบี้ที่เล่นภายใต้กฎเดิมในภาคใต้จะถูกเรียกว่า รักบี้ยูเนียน ในขณะที่รักบี้ในกฎใหม่ที่นิยมภาคเหนือจะถูกเรียกว่า รักบี้ลีก

หลังจากนั้นรักบี้ฟุตบอลยูเนียนก็ได้ออกกฎห้ามไม่ให้สโมสรรักบี้ยูเนียนจ่ายค่าเหนื่อยให้กับผู้เล่น และห้ามไม่ให้นักรักบี้ลีกมาเล่นรักบี้ยูเนียน แม้ว่าจะมีข้อกล่าวหาว่ามีนักรักบี้ยูเนียนบางคนแอบรับค่าตอบแทน กฎเหล่านี้ยังคงถูกบังคับใช้จนกระทั่งในปี ค.ศ. 1995 เมื่อได้มีการประกาศจากเวิลด์รักบี้ว่ายอมรับในการทำให้รักบี้ยูเนียนกลายเป้นกีฬาอาชีพ

ในปี ค.ศ. 1987 ได้มีการจัดรักบี้ชิงแชมป์โลกเป็นครั้งแรก

ในปัจจุบันรักบี้ยูเนียนเป็นกีฬาที่ได้รับความนิยมมากกว่า ในพื้นที่ส่วนใหญ่ของโลกรวมถึงประเทศไทย เมื่อมีการใช้คำว่า “รักบี้“ ก็มักจะหมายถึงรักบี้ยูเนียน

ดูเพิ่ม
 รักบี้ชิงแชมป์โลก
 พรีเมียร์ชิปรักบี้ - การแข่งขันรักบี้ยูเนียนอาชีพในประเทศอังกฤษ
 มิทรี 10 คัพ - การแข่งขันรักบี้ยูเนียนอาชีพในประเทศนิวซีแลนด์
 เนชั่นแนลรักบี้แชมเปียนชิป - การแข่งขันรักบี้ยูเนียนอาชีพในประเทศออสเตรเลีย
 ท็อปลีก - การแข่งขันรักบี้ยูเนียนอาชีพในประเทศญี่ปุ่น
 ท็อป 14 - การแข่งขันรักบี้ยูเนียนอาชีพในประเทศฝรั่งเศส
 ซูเปอร์รักบี้ - การแข่งขันรักบี้ยูเนียนอาชีพระหว่างประเทศออสเตรเลีย, นิวซีแลนด์, แอฟริกาใต้, ญี่ปุ่น และอาร์เจนตินา
# แซเวียร์ เฮอร์เบิร์ต
แซเวียร์ เฮอร์เบิร์ต (15 พฤษภาคม ค.ศ. 1901 – 10 พฤศจิกายน ค.ศ. 1984) เป็นนักเขียนชาวออสเตรเลีย มีชื่อเกิดว่าแอลฟริด แจ็กสัน เป็นบุตรนอกสมรสของเบนจามิน ฟรานซิส เฮอร์เบิร์ตและเอมี วิกตอเรีย สแกมเมลล์ เฮอร์เบิร์ตเริ่มทำงานครั้งแรกที่ร้านขายยาขณะอายุได้ 14 ปี ก่อนจะเรียนด้านเภสัชศาสตร์ที่วิทยาลัยเทคนิคเพิร์ท ต่อมาเขาย้ายไปที่เมลเบิร์น เพื่อเรียนวิชาแพทย์ที่มหาวิทยาลัยเมลเบิร์น พร้อมกับเริ่มเขียนเรื่องสั้น เฮอร์เบิร์ตออกนวนิยายเรื่องแรก Capricornia ในปี ค.ศ. 1938 และออกผลงานอีกหลายเล่มตามมา จนในปี ค.ศ. 1975 เขาได้ตีพิมพ์ Poor Fellow My Country ซึ่งเป็นนวนิยายออสเตรเลียที่ยาวที่สุดในโลกPoor Fellow My Country by Herbert, Xavier - Biblio.com นิยายเรื่องนี้ได้รับรางวัลไมลส์ แฟรงคลินในปีเดียวกันPoor Fellow My Country by Xavier Herbert - Books and Arts - ABC

แซเวียร์ เฮอร์เบิร์ตเสียชีวิตในปี ค.ศ. 1984 ขณะมีอายุได้ 83 ปีXavier Herbert remembered - On Line Opinion - 15/11/2004

 ผลงานที่ตีพิมพ์ 
Capricornia (1938)
Seven Emus (1959)
Soldiers' Women (1961)
Disturbing Element (1963) – อัตชีวประวัติ
Larger than Life (1963) – รวมเรื่องสั้น
Poor Fellow My Country (1975) – รางวัลไมลส์ แฟรงคลิน ประจำปี ค.ศ. 1975Xavier Herbert’s Poor Fellow My Country republished for 40th anniversary - The Australian
# ไอโฟน 6เอส
ไอโฟน 6เอส และ ไอโฟน 6เอส พลัส เป็นสมาร์ตโฟนที่ผลิตและจัดจำหน่ายโดยบริษัทแอปเปิล เปิดตัวเมื่อวันที่ 9 กันยายน 2558 และวางจำหน่ายครั้งแรกในวันที่ 25 เดือนและปีเดียวกัน โดยนอกจากมีสีเงิน สีเทาสเปซเกรย์ และสีทองเช่นเดียวกับไอโฟน 6/6 พลัส แล้ว ยังเพิ่มสีทองกุหลาบ (โรสโกลด์) 

ตัวเครื่อง 6เอส มีการออกแบบคล้ายกับไอโฟน 6 แต่มีการปรับเปลี่ยนวัสดุให้มีความแข็งแรง ชิพประมวลผลแบบใหม่ ปรับปรุงกล้องหลังจากเดิม 8 เมกะพิกเซล เป็น 12 เมกะพิกเซล โดยสามารถถ่ายวิดีโอความละเอียด 4K  นอกจากนี้ไอโฟส 6เอส มีการแนะนำถึงคุณสมบัติพิเศษเพิ่มระบบสัมผัสแบบสามมิติ (3D Touch) ซึ่งปรับไปตามแรงน้ำหนักในการกด
# ทางแยกต่างระดับหนองขาม
ทางแยกต่างระดับหนองขาม  เป็นทางแยกต่างระดับแห่งหนึ่งในจังหวัดชลบุรี เป็นจุดตัดระหว่างทางหลวงพิเศษหมายเลข 7 กับทางหลวงแผ่นดินหมายเลข 331

 รูปแบบของทางแยกต่างระดับ 
thumb|ทางแยกต่างระดับหนองขาม ช่วงทางหลวงหมายเลข 3701สะพานข้ามทางหลวงของทางหลวงพิเศษหมายเลข 7 ในแนวชลบุรี-พัทยา และมีทางกลับรถไปยังทางหลวงพิเศษหมายเลข 7 ในแนวพัทยา-กรุงเทพฯ และในแนวพัทยา-กรุงเทพฯ และมีทางเลี้ยวไปยังทางหลวงพิเศษหมายเลข 7 ในแนวพัทยา-กรุงเทพฯ
 ถนนระดับดินของทางหลวงพิเศษหมายเลข 7 ในแนวแหลมฉบัง-หนองขาม และมีทางเลี้ยวตรงไปไปยังทางหลวงแผ่นดินหมายเลข 331 ลักษณะทางตรง แล้วไปอำเภอสัตหีบ โดยไม่ต้องเลี้ยวซ้ายอีกต่อไป และในแนวหนองขาม-แหลมฉบัง และมีทางตรงไปยังทางหลวงแผ่นดินหมายเลข 7 ในแนวหนองขาม-แหลมฉบัง แล้วกลับรถเข้าแนวแหลมฉบัง-หนองขาม
 ถนนระดับดินผ่านตลอดของถนนทุกสายเมื่อเลี้ยวซ้ายไปเข้าถนนที่อยู่ติดกัน
 ถนนระดับดินผ่านตลอดของทางหลวงพิเศษหมายเลข 331 เป็นลักษณะทางตรงไป ไม่สามารถเชื่อมทางชลบุรีได้ จึงขับรถตรงไปประมาณ 1 กิโลเมตรจะมีที่กลับรถ แล้วไปบรรจบทางขนานเข้าทางด่วนได้

หนองขาม
หมวดหมู่:ทางแยกต่างระดับในจังหวัดชลบุรี
หมวดหมู่:อำเภอศรีราชา
# รักบี้ยูเนียนทีมชาติไทย
รักบี้ยูเนียนทีมชาติไทยเป็นตัวแทนของประเทศไทยในการแข่งขันรักบี้ยูเนียนระหว่างประเทศ และอยู่ภายใต้การบริหารของสมาคมกีฬารักบี้ฟุตบอลแห่งประเทศไทย ในพระบรมราชูปถัมภ์ โดยประเทศไทยยังไม่เคยเข้ารอบรักบี้ชิงแชมป์โลกมาก่อน แต่ได้มีสิทธิ์เล่นในรอบคัดเลือกโซนเอเชียตั้งแต่ รักบี้ชิงแชมป์โลก 1999 เป็นต้นมา

ประวัติ
สมาคมกีฬารักบี้ฟุตบอลแห่งประเทศไทย ในพระบรมราชูปถัมภ์ ได้ถือกำเนิดขึ้นเมื่อ ปีพุทธศักราช 2481 เสด็จในกรมหมื่นพิทยาลงกรณ์ ได้มีการประชุมปรึกษาหารือเพื่อจัดตั้งองค์กรขึ้นบริหารงานรักบี้ฟุตบอล คือตั้งเป็น “ยูเนียน” โดยใช้ชื่อว่า “สยามรักบี้ฟุตบอลยูเนียน” (Siam Rugby Football Union) มีทีทำการอยู่ที่ ราชกรีฑาสโมสร ถนนสนาม ปทุมวัน  พระนคร โดยมีกรมหมื่นพิทยาลงกรณ์ ทรงเป็นองค์นายก และหม่อมเจ้าจันทร์รัชนี เป็นเลขานุการ และได้จดทะเบียนถูกต้องตามกฎหมาย เมื่อเดือนตุลาคม ปีพุทธศักราช 2482 เพื่อส่งเสริมกีฬาชนิดนี้ และได้มีการเรียกประชุมผู้สนใจเป็นครั้งแรกที่ราชกรี่ฑาสโมสร และได้มีการจัดการแข่งขันชิงถ้วยระหว่างสมาชิกเป็นครั้งแรก เป็นการแข่งขันชิง ”ถ้วยบริติชเคาน์ซิล” (British Council Cup) ท่านเอกอัคราชทูตอังกฤษประจำประเทศไทย จัดหาถ้วยมามอบให้และได้ใช้เป็นถ้วยแข่งขันมาจนทุกวันนี้ ทำให้กิจการสมาคมฯ รุดหน้า มีทีมสมัครเข้าเป็นสมาชิกและส่งทีมเข้าร่วมการแข่งขันหลายสถาบัน รวมทั้งการแข่งขันประเภทนักเรียน

ต่อมาปีพุทธศักราช 2484 ได้เกิดสงครามมหาเอเซียบูรพา สมาคมรักบี้ฟุตบอลฯ ต้องหยุดลงแต่ไม่ถึงกับล้มเลิกโดยเด็ดขาด หลังจากนั้นปีพุทธศักราช 2486 ซึ่งอยู่ในภาวะสงคราม สมาคมฯ ไม่อาจจัดการแข่งขันประเภทสโมสรได้ แต่สมาคมฯ ก็ไม่ได้หยุดนิ่ง พระยาจินดารักษ์ อธิบดีกรมพลศึกษา ได้เข้าจัดแข่งขันรักบี้แทนสมาคมฯ โดยจัดแข่งขันชิงโล่ชนะเลิศระหว่างมหาวิทยาลัย ด้วยความรักกีฬาเป็นชีวิตจิตใจ จึงมอบให้นายโฉลก โกมารกุล ณ นคร เป็นผู้จัดทำโล่รางวัลชนะเลิศประเภทมหาวิทยาลัยขึ้นมาใหม่อีกประเภทหนึ่งเรื่อยมา

ปีพุทธศักราช 2493 ได้ส่งเสริมกีฬารักบี้ฟุตบอลเข้าไปในโรงเรียน และได้จัดการแข่งขันประเภทโรงเรียน โดยพระราชวรวงศ์เธอกรมหมื่นพิทยาลงกรณ์ หลวงพิบูลยสงคราม อธิการบดีจุฬาลงกรณ์มหาวิทยาลัย และหลวงประดิษฐมนูธรรม ได้มอบโล่รางวัลสำหรับการแข่งขันประเภทโรงเรียน ซึ่งโรงเรียนเตรียมนายเรือเป็นทีมชนะเลิศ

ปีพุทธศักราช 2494 สมาคมฯ ได้ส่งที่มรักบี้ฟุตบอลของสมาคมฯ T.R.U. ไปเล่นที่กรุงลอนดอน ประเทศอังกฤษ การไปครั้งนี้ทำให้ได้เรียนรู้วิธีการเล่นรักบี้ฟุตบอลที่ดีเพิ่มมากขึ้น และ กิจการของสมาคมฯ ในปีนี้มีการเปลี่ยนแปลงที่นับเป็นเกียรติของสมาคมฯ ที่พระบาทสมเด็จพระเจ้าอยู่หัว ภูมิพลอดุลยเดช ทรงรับสมาคมฯ เข้าอยู่ “ในพระบรมราชูปถัมภ์” และเปลี่ยนชื่อมาเป็น “สมาคมรักบี้ฟุตบอลแห่งประเทศไทย ในพระบรมราชูปถัมภ์” และเป็นกีฬาที่ได้รับความนิยมสูงสุด ทุกนัดที่มีการแข่งขันที่สนามศุภชลาศัย จะมีประชาชนสนใจเข้าชมจนเต็มอัฒจันทร์ล้นหลามลงมายื่นในลู่วิ่งสมาคมฯ ก่อตั้งมาแล้ว 68 ปี และดำเนินกิจการงานสมาคมฯ ให้เจริญก้าวหน้ามาจวบจนทุกวันนี้

สถิติรักบี้ชิงแชมป์โลก
 1987 - No qualifying tournament held
 1991 - 1995 - ไม่ได้เข้าร่วม
 1999 - 2015 - ไม่ผ่านเข้ารอบ
# รตวรรณ ออมไธสง
รตวรรณ ออมไธสง (เกิด 25 กรกฎาคม พ.ศ. 2531) ชื่อเล่น มิน เป็นนักแสดงชาวไทย เป็นที่รู้จักจากบทคนรับใช้

 ประวัติ  
มิน รตวรรณ ออมไธสง เกิดวันที่ 25 กรกฎาคม พ.ศ. 2531 เป็นชาวจังหวัดนครราชสีมา จบการศึกษาระดับมัธยมศึกษาจาก โรงเรียนสุรนารีวิทยา จบการศึกษาปริญญาตรีจาก คณะศิลปกรรมศาสตร์ มหาวิทยาลัยศรีนครินทรวิโรฒ เอกการแสดงและกำกับการแสดง (ร่วมรุ่นเดียวกับ ชนิดาภา พงศ์ศิลป์พิพัฒน์, ลลิตา ไพศาล) จบการศึกษาระดับปริญญาโทจาก คณะอักษรศาสตร์ จุฬาลงกรณ์มหาวิทยาลัย สาขาศิลปการละคร

 ผลงาน 
 ละครโทรทัศน์ 

| rowspan = "1"|2552
| บ่วงร้ายพ่ายรัก
| (รับเชิญ)
|-
| rowspan = "1"|2553
| เธอกับเขาและรักของเรา
| เอื้อย	
|-
| rowspan = "1"|2554
| คู่แค้นแสนรัก
| เมี่ยง
|-
| rowspan = "1"|2555
| รักออกอากาศ
| มะขิ่น
|-
| rowspan = "3"|2556
| ลูกไม้หลากสี
| แป๋วแหว๋ว	
|-
|เรือนกาหลง
| งาม
|-
| ทองเนื้อเก้า
| ละม่อม (รับเชิญ)
|-
| rowspan = "4"|2557
| เสื้อสีฝุ่น
| เก็บ
|-
| ก๊วนคานทองกับแก๊งพ่อปลาไหล
| แต้ว
|-
| นางร้ายซัมเมอร์
| เอี้ยง
|-
| พราว
| ต้อยติ่ง	
|-
| rowspan = "4"|2558
| บ้านนี้ผี(ไม่)ปอบ
| เมี่ยง
|-
| แหวนทองเหลือง
| อ้อย
|-
| ตามรักคืนใจ
| แป้น
|-
| มรสุมสวาท
| แตง (รับเชิญ)
|-
| rowspan = "4"|2559
| ปดิวรัดา
| แจ๋ว
|-
| วัยแสบสาแหรกขาด
| ดอกแค
|-
| แรงตะวัน
| ลออ
|-
| กาลครั้งหนึ่งในหัวใจ
| เจน
|-
| rowspan = "2"|2560
| เพชรกลางไฟ
| แปลก
|-
| เตียงนางไม้
| เหมียว / คิตตี้
|-
| rowspan = "5"|2561
| เสน่ห์นางงิ้ว
| จี๊ด
|-
| พ่อปลาไหล
| ชูศรี
|-
| ดอกหญ้าในพายุ
| รุ่ง
|-
| มีเพียงรัก
| เผือก บัวไหล 
|-
| ตราบาปสีชมพู
| แตง
|-
| rowspan = "3"| 2562
| บ่วงสไบ
| บวบ
|-
| ลับลวงใจ
| ส้มแป้น
|-
| สะใภ้ TKO
| มะลิ
|-
| rowspan="2"|2563
| พรายสังคีต
| รื่น รื่น
|-
| ตราบฟ้ามีตะวัน
| อึ่ง
|-
| rowspan="1"|2564
| พราวมุก
| ติ่ง
|-
| rowspan="4"|2565
| จังหวะหัวใจนายสะอาด
| เมตตา 
|-
| มักกะลีที่รัก
| แก้วตา (แก้ว) 
|-
| อ้ายข่อยฮักเจ้า
| เตี้ย
|-
| สาปซ่อนรัก
| เจื้อยแจ้ว
|-
| rowspan="2"|2567
| เรือนทาส
| จำปา
|-
|ลออจันทร์
| หนูสี
|-
| rowspan="1"|2568
| อีบัวกับไอ้ขวัญ
| บุญทิ้ง
|-
| rowspan="1"|
| น้ำผึ้งขม
| ช่วง
|-
|}

 ละครชุด 

| rowspan = "1"|2556
|The Sixth Sense สื่อรักสัมผัสหัวใจ ภาค 2
| มูมู่
|-
| rowspan = "1"|2557
| เลิฟซิคเดอะซีรีส์ รักวุ่น วัยรุ่นแสบ
| แอน 
|-
| rowspan = "1"|2558
| เลิฟซิคเดอะซีรีส์ รักวุ่น วัยรุ่นแสบ ซีซั่น 2
| แอน 
|-
| rowspan = "1"|2561
| Beauty Boy ผู้ชายขายสวย
| เปิ้ลเปิ้ล 
|-
| rowspan = "2"| 2562
| 2Brothers แผนลวงรักฉบับพี่ชาย
| บราวนี่
|-
| คำตอบสำหรับสวรรค์
| น้าจิต
|-
| rowspan="1"|2563
| Why R U The Series เพราะรักใช่เปล่า
| ไข่มุก
|-
|}

 ซิทคอม 

| rowspan = "1"|2557
| Cup Cake รักล้นครีม 
| เจี๊ยบ (รับเชิญ)
|-
| rowspan = "1"|2558
| ระเบิดเถิดเทิงสิงโตทอง 
|  (รับเชิญตอน ผู้กำกับหนังแนว)
|-
|}
# รักบี้โลก
รักบี้โลก  เป็นองค์กรที่ดำเนินการในกีฬารักบี้ยูเนียนระหว่างประเทศ สำนักงานตั้งอยู่ที่เมือง ดับลิน สาธารณรัฐไอร์แลนด์ ก่อตั้งขึ้นเมือปี ค.ศ. 1886 ในชื่อ "International Rugby Football Board" (IRFB) ต่อมาเปลี่ยนชื่อเป็น "International Rugby Board (IRB)" ในปี ค.ศ. 1998 และเปลี่ยนมาเป็นชื่อ "World Rugby" ในเดือนพฤศจิกายน ค.ศ. 2014 จนถึงปัจจุบัน

ในปี ค.ศ. 2009 คณะกรรมการโอลิมปิกสากลได้โหวตให้กีฬารักบี้ 7 คน เป็นกีฬาที่แข่งขันในโอลิมปิกฤดูร้อน 2016 รักบี้โลกจึงเข้าเป็นสมาชิกสมาคมสหพันธ์กีฬานานาชาติโอลิมปิกฤดูร้อน (ASOIF) ในปี ค.ศ. 2010
# ยศทหารสาธารณรัฐจีน
ยศทหารสาธารณรัฐจีน (Republic of China Army (Since 1981)) ของกองทัพปฏิวัติแห่งชาติจีน รับเอาแบบอย่างมาจากแวร์มัคท์ของเยอรมนีในยุคความร่วมมือทางทหารกับเยอรมนีในปี 1930 ซึ่งในเวลาต่อมาถูกเปลี่ยนไปใช้ระบบยศของทหารสหรัฐ

ยศสูงสุดในประวัติศาสตร์คือยศจอมพล (特級上將) ซึ่งเคยมีการมอบครั้งเดียวให้แก่เจียงไคเช็กในปี 1935 ยศนี้ถูกยกเลิกอย่างเป็นทางการในปี 2000 ส่งผลให้ยศสูงสุดในปัจจุบันคือยศพลเอกอาวุโส (一級上將) ซึ่งเป็นยศของผู้ดำรงตำแหน่งเสนาธิการใหญ่ (參謀總長) ตลอดจนผู้ดำรงตำแหน่งที่ปรึกษายุทธศาสตร์ทหารประจำทำเนียบประธานาธิบดี อย่างไรก็ตามในปี 2013 มีการออกระเบียบใหม่ซึ่งกำหนดให้สามารถมอบยศพลเอกอาวุโสในยามศึกสงครามเท่านั้น

 ชั้นสัญญาบัตร 
ระดับนายพลนายพันนายร้อยชั้นยศEquivalent NATOOF-9OF-8OF-7OF-5OF-4OF-3OF-2OF-1กองทัพบกสาธารณรัฐจีนชั้นยศพลเอกอาวุโสพลเอกพลโทพลตรีพันเอกพันโทพันตรีร้อยเอกร้อยโทร้อยตรีอินทรธนู40px40px40px40px40px40px40px40px40px40pxสารวัตรทหารสาธารณรัฐจีนชั้นยศ  พลโทพลตรีพันเอกพันโทพันตรีร้อยเอกร้อยโทร้อยตรีอินทรธนู  40px40px40px40px40px40px40px40pxกองทัพเรือสาธารณรัฐจีนชั้นยศพลเรือเอกอาวุโสพลเรือเอกพลเรือโทพลเรือตรีนาวาเอก(นาวาโท(นาวาตรี(เรือเอก(เรือโทเรือตรีอินทรธนู100px100px100px100px100px100px100px100px100px100pxนาวิกโยธินสาธารณรัฐจีนชั้นยศ พลเอกพลโทพลตรีพันเอกพันโทพันตรีร้อยเอกร้อยโทร้อยตรีอินทรธนู 40px40px40px40px40px40px40px40px40pxกองทัพอากาศสาธารณรัฐจีนชั้นยศพลเอกอาวุโสพลเอกพลโทพลตรีพันเอกพันโทพันตรีร้อยเอกร้อยโทร้อยตรีอินทรธนู40px40px40px40px40px40px40px40px40px40px

 ชั้นต่ำกว่าสัญญาบัตร 
ระดับนายทหารประทวนกองประจำการชั้นยศEquivalent NATOOR-9OR-8OR-7OR-6OR-5OR-4OR-3OR-2OR-1กองทัพบกสาธารณรัฐจีนชั้นยศจ่าสิบเอกจ่าสิบโทจ่าสิบตรีสิบเอกสิบโทสิบตรีพลทหารชั้นเอกพลทหารชั้นโทพลทหารชั้นตรีอินทรธนู40px40px40px40px40px40px70px70px70pxสารวัตรทหารสาธารณรัฐจีนชั้นยศจ่าสิบเอกจ่าสิบโทจ่าสิบตรีสิบเอกสิบโทสิบตรีพลทหารชั้นเอกพลทหารชั้นโทพลทหารชั้นตรีอินทรธนู40px40px40px40px40px40px70px70px70pxกองทัพเรือสาธารณรัฐจีนชั้นยศพันจ่าเอกพันจ่าโทพันจ่าตรีจ่าเอกจ่าโทจ่าตรีพลทหารชั้นเอกพลทหารชั้นโทพลทหารชั้นตรีอินทรธนู100px100px100px70px70px70px70px70px70pxนาวิกโยธินสาธารณรัฐจีนชั้นยศจ่าสิบเอกจ่าสิบโทจ่าสิบตรีสิบเอกสิบโทสิบตรีพลทหารชั้นเอกพลทหารชั้นโทพลทหารชั้นตรีอินทรธนู40px40px40px40px40px40px70px70px70pxกองทัพอากาศสาธารณรัฐจีนชั้นยศจ่าสิบเอกจ่าสิบโทจ่าสิบตรีสิบเอกสิบโทสิบตรีพลทหารชั้นเอกพลทหารชั้นโทพลทหารชั้นตรีอินทรธนู40px40px40px40px40px40px70px70px70px

 แหล่งข้อมูลอื่น 
The International Encyclopedia of Uniform Insignia around the World 

จีน, สาธารณรัฐ
หมวดหมู่:กองทัพสาธารณรัฐจีน
# หลอดทดลอง
หลอดทดลอง  เป็นเครื่องแก้วที่ใช้ในห้องปฏิบัติการทำด้วยหลอดแก้วหรือพลาสติกสีใส ความยาวประมาณนิ้วมือ มีปากเปิดด้านบนและส่วนใหญ่มีก้นกลมมน หลอดทดลองนั้นมีหลายขนาด ความกว้างมีตั้งแต่ 10 ถึง 20 มม. ส่วนความยาวมีตั้งแต่ 50 ถึง 200 มม.MiniScience.com catalog: Test Tube , accessed March 27, 2009 ส่วนใหญ่ด้านบนมีปากที่บานออกเพื่อช่วยในการเทของเหลว และยังช่วยในการแยกหลอดทดลองออกจากหลอดเพาะเชื้อ (culture tube) ซึ่งมีปากตรงหรือเป็นเกลียวเพื่อปิดฝาอีกThomas Scott (transl., 1996), Concise Encyclopedia: Biology.  หลอดทดลองมีทั้งแบบก้นเป็นทรงแบน ทรงกลม หรือ ทรงกรวย นอกจากนี้หลอดทดลองบางอันยังผลิตขึ้นมาเพื่อให้เข้ากับจุกปิดแบบแก้ว หรือฝาเกลียว บนหลอดทดลองมักมีจุดที่เป็นผิวด้านสำหรับทำเครื่องหมายด้วยดินสอ หรือจุดที่เคลือบเงาไว้สำหรับการเขียน

 การใช้ 
right|thumb|187x187px|Louis Lumière กับกล้องจุลทรรศน์ และหลอดทดลอง
หลอดทดลองถูกใช้อย่างแพร่หลายในหมู่นักเคมี เพื่อบรรจุ ผสม หรือ ให้ความร้อนแก่สารเคมีที่เป็นของแข็งหรือของเหลว โดยเฉพาะในการทดลองเชิงคุณภาพ (qualitative experiments) ก้นที่กลมและหลอดที่ตั้งตรง ให้ประโยชน์หลายด้าน เช่น ช่วยลดมวลที่สูญเสียเวลาเท ทำความสะอาดง่ายขึ้น และทำให้การเฝ้าดูสิ่งที่บรรจุอยู่ภายในได้ง่ายขึ้น หลอดที่ยาวและปากที่แคบช่วยลดการกระจายตัวของก๊าซและไอน้ำสู่สิ่งแวดล้อม

หลอดทดลองซึ่งบรรจุน้ำไว้จนเต็มยังสามารถนำไปคว่ำบนบีกเกอร์ที่เต็มไปด้วยน้ำเพื่อเก็บกักก๊าซ เช่น ในการสาธิตการแยกหรือสกัดสารเคมีด้วยกระแสไฟฟ้า (electrolysis) นอกจากยังมีหลอดทดลองขนาดใหญ่สำหรับต้มของเหลวโดยเฉพาะซึ่งเรียกว่า boiling tube
right|thumb|ตัวอย่างเลือดมนุษย์สำหรับ การตรวจเลือด
โดยปกติแล้วหลอดเพาะเชื้อจะถูกใช้ในชีววิทยาเพื่อเลี้ยงสิ่งมีชีวิตหลากหลายชนิด เช่น รา แบคทีเรีย ต้นอ่อน เนื้อเยื่อพืช และ อื่นๆ โดยทางการแพทย์หลอดเพาะเชื้อยังถูกใช้เพื่อเก็บตัวอย่างเลือดหรือของเหลวอืน ๆ

ส่วนหลอดทดลองที่มีจุกปิดนั้นส่วนใหญ่แล้วถูกใช้เป็นที่เก็บชั่วคราวสำหรับสารเคมีหรือตัวอย่างทางชีววิทยา
หลอดทดลองมักจะถูกวางบนที่วางหลอดทดลองหรือถูกยึดโดยแคลมพ์ (clamp) หรือ คีมเหล็ก (tong) ที่วางหลอดทดลองบางแบบนั้นยังถูกออกแบบมาให้ยึดหลอดทดลองในแนวนอนจนเกือบขนานกับพื้นเพื่อเพิ่มปริมาณของพื้นผิวของอาหารเลี้ยงเชื้ออีกด้วย

นอกจากนี้บางทียังมีการใช้หลอดทดลองนอกห้องปฏิบัติการ เช่น ใช้เป็นแจกันใส่ดอกไม้หรือแม้แต่ใช้ใส่เครื่องปรุงอาหาร 

 การผลิต 
โดยปกติแล้วหลอดทดลองสำหรับฟิสิกส์และเคมีนั้นทำมาจากแก้วเพราะความทนทานต่อความร้อนและสารเคมี และยังใช้ได้เป็นเวลานาน หลอดทีทำมาจากแก้วบอโรซิลิเกต (borosilicate glass) มีคุณสมบัติทนความร้อนได้หลายร้อยองศาเซสเซียส

หลอดเพาะเชื้อปกติจะทำจากพลาสติกใสเช่น พอลิสไตรีน หรือ พอลิพรอพิลีน (polypropylene) โดยการฉีดเข้าไปในแม่พิมพ์M. Jeremy Ashcraft, General Manager, Lake Charles Manufacturing (2007).  และส่วนใหญ่จะทิ้งเมื่อใช้เสร็จ

หลอดทดลองบางทีอาจมากับสารที่เตรียมไว้แล้วในหลอด ตัวอย่างเช่น หลอดหัวฟ้า (blue top tube) ซึ่งคือหลอดทดลองขนาด 5 มล. บรรจุด้วยโซเดียมซิเตรทที่ทำงานเป็นสารต้านการจับตัวเป็นก้อนและใช้สำหรับการเก็บตัวอย่างTheFreeDictionary > blue top tube Citing: McGraw-Hill Concise Dictionary of Modern Medicine. 2002 by The McGraw-Hill Companies, Inc.
# ซังตาไร
ซังตาไร (,) เป็นเมืองและเทศบาลที่ตั้งอยู่ในเขตซังตาไรทางตอนกลางของประเทศโปรตุเกส ณ ปี ค.ศ. 2011 ในเขตเทศบาลมีประชากร 61,752 คนInstituto Nacional de Estatísticaไม่รวมเขตการปกครองส่วนท้องถิ่นปงบาลิญญู (Pombalinho) ที่โอนจากเทศบาลซังตาไรไปขึ้นกับเทศบาลกูลือกัง (Golegã) ในปี ค.ศ. 2013 บนพื้นที่ 552.54 ตารางกิโลเมตร เฉพาะตัวเมืองมีประชากร 29,929 คน ณ ปี ค.ศ. 2012

 เมืองพี่น้อง 
  ซังตาเรย์, รัฐปารา, บราซิล
  บาดาโฆซ, แคว้นเอซเตรมาดูรา, สเปน
# สงครามกอล
สงครามกอล เป็นชุดการทัพซึ่งจูเลียส ซีซาร์ โปรกงสุลโรมัน เป็นผู้ดำเนินต่อชนเผ่ากอลหลายเผ่า สงครามกินเวลาตั้งแต่ 58 ปีก่อน ค.ศ. ถึง 50 ปีก่อนคริสต์ศักราช จนลงเอยด้วยยุทธการที่อะลีเซียที่เด็ดขาดใน 52 ปีก่อน ค.ศ. ซึ่งชัยชนะอย่างสมบูรณ์ของโรมันส่งผลให้สาธารณรัฐโรมันขยายเหนือทั้งกอล (ประเทศฝรั่งเศสและเบลเยียมในปัจจุบันเป็นหลัก) แม้ว่าเผ่ากอลจะมีความเข้มแข็งทางทหารสูสีกับโรมัน แต่ความแตกแยกภายในทำให้ซีซาร์คว้าชัยได้โดยง่าย และความพยายามของแวร์กิงแกตอรีกส์ (Vercingetorix) ในการผนึกชาวกอลต่อการบุกครองของโรมันสายเกินไป สงครามนี้ปูทางให้จูเลียส ซีซาร์กลายเป็นผู้ปกครองสาธารณรัฐโรมันแต่ผู้เดียว

แม้ซีซาร์พรรณนาการบุกครองนี้ว่าเป็นการปฏิบัติตัดหน้าข้าศึกและเด็ดขาด แต่นักประวัติศาสตร์ส่วนใหญ่ตกลงว่าสงครามนี้ส่วนใหญ่ต่อสู้เพื่อส่งเสริมอาชีพทางการเมืองของซีซาร์และจ่ายหนี้สินมหาศาลของเขา กระนั้น สงครามกอลยังมีความสำคัญทางทหารอย่างมากต่อชาวโรมัน เพราะโรมันถูกชนเผ่าพื้นเมืองทั้งที่อาศัยอยู่ในกอลและเหนือไปกว่านั้นโจมตีหลายครั้ง การพิชิตกอลทำให้โรมันควบคุมแม่น้ำไรน์ซึ่งเป็นพรมแดนธรรมชาติ จูเลียส ซีซาร์อธิบายสงครามกอลในหนังสือ Commentarii de Bello Gallico (ความเห็นต่อสงครามกอล) ของเขา ซึ่งยังเป็นแหล่งข้อมูลทางประวัติศาสตร์ที่สำคัญที่สุดต่อสงครามนี้
# พรรคประชาธิปไตยญี่ปุ่น
พรรคประชาธิปไตยญี่ปุ่น  เป็นพรรคการเมืองสายกลางพรรคประชาธิปไตยญี่ปุ่นได้รับการอธิบายอย่างกว้างขวางว่าเป็นพรรคการเมืองสายกลาง ดังนี้
 
 
 
 
 
 
  ถึงซ้ายกลาง อุดมการณ์เสรีนิยม หรือสังคม-เสรีนิยม ของญี่ปุ่นระหว่าง ค.ศ. 1998 ถึง 2016 ซึ่งมีขนาดใหญ่เป็นอันดับ 2 รองจากพรรคเสรีประชาธิปไตย หรือแอลดีพี

 ประวัติ 
thumb|right|220px|ตราประจำพรรค
150px|thumb|ธงประจำพรรค
พรรคประชาธิปไตยญี่ปุ่นก่อตั้งขึ้นเมื่อวันที่ 27 เมษายน ค.ศ. 1998 โดยเกิดจากการยุบรวมพรรคทั้งหมด 4 พรรคเข้าด้วยกัน อันมีพรรคประชาธิปไตยญี่ปุ่นเป็นแกนนำ

ในการเลือกตั้งทั่วไปเมื่อ ค.ศ. 2009 พรรคประชาธิปไตยญี่ปุ่นซึ่งนำโดยยูกิโอะ ฮาโตยามะ สามารถเอาชนะพรรคเสรีประชาธิปไตย แล้วได้เป็นแกนนำจัดตั้งรัฐบาล โดยมีฮาโตยามะเป็นนายกรัฐมนตรี แต่ในการเลือกตั้งทั่วไปเมื่อ ค.ศ. 2012 พรรคประชาธิปไตยญี่ปุ่นได้พ่ายแพ้แก่พรรคเสรีประชาธิปไตยทำให้ทางพรรคต้องกลับมาเป็นพรรคฝ่ายค้านอีกครั้ง

วันที่ 27 มีนาคม ค.ศ. 2016 พรรคประชาธิปไตยญี่ปุ่นได้ทำการยุบรวมพรรคเข้ากับพรรคนวัตกรรมญี่ปุ่นหรือเจไอพี พรรคฝ่ายค้านอันดับ 3 ของญี่ปุ่น โดยใช้ชื่อพรรคใหม่นี้ว่าพรรคประชาธิปไตย
# ลูอิซา แกกา
ลูอิซา แกกา (4 พฤศจิกายน ค.ศ. 1988 —) เป็นนักกรีฑาชาวแอลเบเนีย

 ผลการแข่งขัน 
 ปี การแข่งขัน สถานที่ อันดับที่ ประเภท หมายเหตุ2013เมดิเตอร์เรเนียนเกมส์เมร์ซีน 4800m2:01.96 1500m4:05.63กีฬามหาวิทยาลัยโลกคาซาน 1500m4:08.712014กรีฑาในร่มชิงแชมป์โลกซอปอต 61500m4:08.24กรีฑาชิงแชมป์ยุโรปทบิลิซี800 m2:01.31 1500 m4:08.582015ยูโรเปียนเกมส์บากู 800m2:02.36 1500m4:11.58กรีฑาชิงแชมป์โลกปักกิ่ง 800m2:03.45

 แหล่งข้อมูลอื่น
# อำเภอฟ็องโถ
อำเภอฟ็องโถ  เป็นอำเภอของจังหวัดลายเจิวตั้งอยู่ในภาคตะวันตกเฉียงเหนือ ในปีค.ศ. 2003 อำเภอนี้ประชากร 49,169 คน มีเนื้อที่ทั้งหมด 819 ตารางกิโลเมตร และมีเมืองหลักคือ ฟ็องโถ